Preşedintele Autorităţii Electorale Permanente (AEP), Daniel Barbu, a fost urmărit și filmat duminică dimineață, în timp ce își plimba cățelul în zona Parcului Cișmigiu, de un bărbat care l-a acuzat că este sluga lui Dragnea și că a fost pus de liderul PSD să ”fure alegerile viitoare”.

”Iată sluga lui Dragnea, care îşi plimbă căţelul duminica dimineaţa în Cişmigiu. Sluga lui Dragnea îndrăzneşte să iasă pe stradă. Cel care este pus să fure alegerile viitoare. Iată-l”, i-a spus bărbatul lui Barbu, care își plimba câinele.

Daniel Barbu i-a replicat că „Mitocănia nu salvează România”, iar bărbatul a continuat: „Nu, aşa e, ai dreptate! Mitocani sunteţi voi. Nu mitocani, infractori. Sluga lui Dragnea, iată. Cine vrea să-l vadă, îl poate vedea în weekend dimineaţa”.



